CELEX: 22004D0097
Language: sk
Date: 2004-07-09 00:00:00
Title: Rozhodnutie spoločného výboru EHP č. 97/2004 z 9. júla 2004, ktorým sa mení a dopĺňa Príloha II (Technické predpisy, normy, skúšanie a osvedčovanie) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/19
            
         
      ROZHODNUTIE SPOLOČNÉHO VÝBORU EHP
   
   
      Č. 97/2004
   
   z 9. júla 2004,
   ktorým sa mení a dopĺňa Príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Rozhodnutie Komisie 2003/580/ES zo 4. augusta 2003, ktorým sa mení a dopĺňa rozhodnutie 2000/49/ES, ktorým sa ruší platnosť rozhodnutia 1999/356/ES a ukladajú sa osobitné podmienky na dovoz arašidových orieškov a určitých výrobkov z nich pôvodom z Egypta alebo z neho odoslaných (2) sa má začleniť do dohody.
            
         
               (3)
            
            
               Nariadenie Komisie (ES) č. 2277/2003 z 22. decembra 2003, ktorým sa menia a dopĺňajú prílohy I a II nariadenia Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (3) sa má začleniť do dohody,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Do bodu 54b (nariadenie Rady (EHS) č. 2092/91) sa dopĺňa nasledujúca zarážka:
               
                           „—
                        
                        
                           
                              32003 R 2277: Nariadenie Rady (ES) č. 2277/2003 z 22. decembra 2003 (Ú. v. EÚ L 336, 23.12.2003, s. 68).“
                        
                     
         
               2.
            
            
               Do bodu 54ze (rozhodnutie Komisie 2000/49/ES) sa dopĺňa nasledujúci text:
               „v znení:
               
                           —
                        
                        
                           
                              32003 D 0580: Rozhodnutie Komisie 2003/580/ES zo 4. augusta 2003 (Ú. v. EÚ L 197, 5.8.2003, s. 31).
                        
                     Ustanovenia rozhodnutia sa na účely tejto dohody vykladajú s touto úpravou:
               Do prílohy II sa dopĺňa nasledujúci text:
               
                           Členský štát
                        
                        
                           Miesto vstupu
                        
                     
                           Island
                        
                        
                           Reykjavík (prístav, letisko), Akranes (prístav), Ísafjörður (prístav, letisko), Sauðárkrókur (prístav, letisko), Siglufjörður (prístav, letisko), Akureyri (prístav, letisko), Húsavík (prístav, letisko), Seyðisfjörður (prístav, letisko), Neskaupstaður (prístav, letisko), Eskifjörður (prístav, letisko), Vestmannaeyjar (prístav, letisko), Keflavík (prístav, letisko), Hafnarfjörður (prístav), Egilsstaðir (letisko), Höfn í Hornafirði (prístav, letisko), Þorlákshöfn (prístav), Borgarnes (prístav, letisko), Stykkishólmur (prístav, letisko), Búðardalur (prístav, letisko), Patreksfjörður (prístav, letisko), Bolungavík (prístav, letisko), Hólmavík (prístav, letisko), Blönduós (prístav, letisko), Ólafsfjörður (prístav, letisko), Vík í Mýrdal (prístav, letisko), Hvolsvöllur (prístav, letisko), Selfoss (prístav, letisko), Kópavogur (prístav, letisko)
                        
                     
                           Lichtenštajnsko
                        
                        
                           Hraničná stanica Schaanwald
                        
                     
                           Nórsko
                        
                        
                           Oslo“
                        
                     
         Článok 2
   Texty nariadenia (ES) č. 2277/2003 a rozhodnutia 2003/580/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (4).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 197, 5.8.2003, s. 31.
   
      (3)  Ú. v. EÚ L 336, 23.12.2003, s. 68.
   
      (4)  Nie sú uvedené žiadne ústavné požiadavky.